Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 361/12/6601	Banská Bystrica, 29.6.2015
EEČ : 2-45-148-2015

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
sa v skúšobnej dobe, určenej uznesením prokurátora Okresnej prokuratúry Banská Bystrica zo dňa 4.9.2013, spisová značka 2 Pv 361/12/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Obvinený sa trestnej činnosti dopustil tým, že 18. mája 2012 v čase okolo 21.30 h v Banskej Bystrici na Magurskej 23, neoprávnene vnikol do bytov XXXXX, nar. XXXXX a XXXXX, nar. 13.08.1966 tak, že XXXXX potom ako otvorila dvere  bytu, túto proti jej vôli vtlačil do bytu a vošiel do vstupnej chodby bytu, kde ju násilím zadržiaval a bránil jej zavolať políciu, pričom ho opakovane vyzývala, aby opustil byt a  po tom ako sa jej podarilo vytrhnúť sa a začala vybiehať z bytu von a kričať o pomoc, tak ju chytil a znova vtiahol späť do bytu, kde sa jej po chvíli podarilo opäť sa vytrhnúť a vybehnúť von z bytu, následne na schodisku pri dverách bytu XXXXX ju opätovne chytil, stihla však zabúchať na dvere bytu XXXXX, ktoré otvorila jej matka XXXXX, ktorá jej umožnila zavolať si na políciu z jej telefónu, čo je však opakovane prekazil obvinený, ktorý proti vôli XXXXX vbehol do bytu XXXXX, pričom nereagoval na jej opakované výzvy, aby byt opustil, následne XXXXX vtiahol zo vstupnej chodby bytu do izby a sotil ju na zem, kde začala plakať, načo z bytu vybehol von.

Uznesením prokurátora Okresnej prokuratúry Banská Bystrica zo dňa 4.9.2013, spisová značka 2 Pv 361/12/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Po skončení skráteného vyšetrovania prokurátorka Okresnej prokuratúry v Banskej Bystrici pod sp. zn. 2 Pv 361/12 zo 04.09.2013 trestné stíhanie proti obvinenému podľa § 216 ods. 1 Tr. por. podmienečne zastavila, pričom mu určila skúšobnú dobu v trvaní 18 mesiacov. 
	
	Pretože skúšobná doba 11.06.2015 uplynula, overila som si, ako sa obvinený správal v jej priebehu.

 Mesto XXXXX  v správe o povesti obvineného  uvádza, že obvinený má trvalý pobyt na ulici Spartakovská 6547/14, XXXXX. Údaje o jeho zamestnaní nevedú. Obvinený je slobodný.

Zo správy Okresného úradu Banská Bystrica, odbor všeobecnej vnútornej správy je zrejmé, že obvinený bol 13.01.2014 priestupkovo prejednený za priestupok podľa § 16 ods. 4 zák. č. 8/2009 Z.z. – rýchlosť jazdy, pričom bol sankcionovaný 20,- € pokutou.

Z potvrdenia ORPZ OKP PZ v Banskej Bystrici vyplýva, že obvinený  nie je v súčasnej dobe realizovaný žiadnym útvarom justičnej a kriminálnej polície PZ v rámci SR, taktiež nebol ani počas plynutia skúšobnej doby.
 
Z odpisu registra trestov je zrejmé, že obvinený sa v skúšobnej dobe podmienečného zastavenia trestného stíhania  nedopustil žiadnej trestnej činnosti.

Vzhľadom na uvedené skutočnosti možno konštatovať, že obvinený XXXXX v skúšobnej dobe viedol riadny život a splnil všetky podmienky uvedené v ustanovení § 217 Trestného poriadku.

Preto som rozhodla tak, ako je vyššie uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavlina Zlochová
prokurátorka